Diari Oficial de la Generalitat Valenciana


Sumari del DOGV 9270, del 03-02-2022 (2022/376)

Informació publica de l'ordre d'edificació del solar situat al carrer Sant Cristòfor, 2.
----------------------------------------------------------------------------------------

### Dades del document

Número de DOGV
:   9270

Data del DOGV
:   03-02-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/376


Data del document
:   14-01-2022

Organisme emissor
:   Ajuntament de la Vila Joiosa

Tipus de document
:   Anunci

Descriptors 

:   * Vila Joiosa, la
    * administració local
    * pla d'urbanisme

Informació publica de l'ordre d'edificació del solar situat al carrer Sant Cristòfor, 2. [2022/376]  
De conformitat amb el que es disposa en l'article 194 de Decret legislatiu 1/2021, de 18 de juny, del Consell pel qual s'aprova el text refós de la Llei d'ordenació del territori, urbanisme i paisatge de la Comunitat Valenciana, l'ordre d'edificació se sotmetrà a informació pública pel termini d'un mes i s'anunciarà en el Diari Oficial de la Generalitat Valenciana i en un periòdic de la província d'àmplia difusió i s'haurà de notificar simultàniament o prèviament de manera expressa a la propietat i a les persones titulars de drets reals, per la qual cosa es fa públic el següent:  
L'alcalde president ha dictat la Resolució 117 de 13 de gener de 2022, que en la part dispositiva diu el següent:  
  
Primer. Ordenar l'edificació del solar situat al carrer de Sant Cristòfor, 2, (referència cadastral 1455112YH4615N) a General Capital Partners, SA, a Bartolomé Muñoz Sierra, a Manuel Muñoz Sierra, a Pedro Vicente Muñoz Sierra, a Norma Ann Escrig i a Juan Escrig; en qualitat de propietaris, per haver superat el termini d'un any per a edificar segons l'article 94 de les normes urbanístiques del PGOU de la Vila Joiosa, per a la qual cosa han de sol·licitar llicència i prestar garantia en els termes previstos en l'apartat 2 del punt segon de la part dispositiva de la present proposta.  
Les condicions urbanístiques del solar l'edificació del qual s'ordena són les següents, conforme amb l'informe emés per l'arquitecta municipal el passat 23 de març de 2021:  
«?L'edificació situada al carrer de Sant Cristòfor, 2, de la Vila Joiosa, objecte d'aquest informe en l'àmbit del Pla especial de protecció i conservació de la ciutat històrica de la Vila Joiosa, PEPCCH i el seu catàleg de béns i espais protegits, l'acord d'aprovació dels quals definitiva de la Comissió Territorial d'Urbanisme de 08.04.2019, es va publicar en el Butlletí Oficial de la Província d'Alacant núm. 92, el 16.05.2019. Sobre tot això cal indicar que l'immoble de referència està catalogat, en la fitxa núm. 182, en la qual es disposa: «?Durant el període transcorregut entre l'elaboració de la informació urbanística i la redacció del document corregit del present Pla especial de protecció i conservació de la ciutat històrica de la Vila Joiosa, el present element, inicialment inclòs en el catàleg de béns i espais protegits del pla, ha sigut objecte de desaparició física per col·lapse estructural, per la qual cosa en desaparéixer amb el mateix també els valors patrimonials que el feien mereixedor de ser inclòs en el catàleg, es deixa sense efecte aquesta inclusió, i l'ordenació de la futura edificació es regirà per les normes urbanístiques contingudes en el Pla que contemplen la reconstrucció volumètrica i composició arquitectònica de l'edifici originari. No obstant això, es manté la numeració de la fitxa únicament a l'efecte de deixar constància documental de les circumstàncies específiques de la seua desaparició del contingut del present catàleg?»  
  
És per això que les condicions edificatòries del solar es corresponen amb la reconstrucció volumètrica i composició arquitectònica de l'edifici originari, i per a això s'ha d'edificar de conformitat amb els plans d'ordenació del Pla especial de protecció i conservació de la ciutat històrica de la Vila Joiosa, i les seues normes urbanístiques»  
La parcel·la, situada al carrer de Sant Cristòfor, amb referència cadastral 1455112YH4615N està inscrita en el Registre de la Propietat de la Vila Joiosa d'acord amb les següents dades i número de finca:  
1. Al tom 1621, llibre 964, foli 38, finca de la Vila Joiosa núm. 6996. Codi registral únic 03016000270081. Titularitat Bartolomé Muñoz Sierra, una tercera part indivisa del ple domini amb caràcter privatiu. Manuel Muñoz Sierra, una tercera part indivisa del ple domini amb caràcter privatiu. Pedro-Vicente Muñoz Sierra, una tercera part indivisa del ple domini amb caràcter privatiu.  
2. Al tom 933, llibre 421, foli 104, finca de la Vila Joiosa núm. 7082. Codi registral únic 03016000271002. Titularitat Norma Ann Escrig, quant a una meitat indivisa del ple domini amb caràcter privatiu. Norma Ann Escrig, quant a una meitat indivisa del ple domini amb caràcter privatiu.  
  
I conforme al Cadastre:  
1. Referència 2897046MA9077U9259SO, situada al carrer de Sant Cristòfor, 2 Es:S Pl:UE Pt:01, titularitat general Capital Partners, SA. Participació immoble 25 %. 100 % dret de propietat.  
2. Referència 7034678WR9500B9425ZQ , situada al carrer de Sant Cristòfor, 2, Es:S Pl:UE Pt:02, titularitat general Capital Partners, SA. Participació immoble 25 %. 100 % dret de propietat.  
3. Referència 2131170XZ9063Q5610AV, situada al carrer de Sant Cristòfor 2 Es:S Pl:UE Pt:03, titularitat general Capital Partners, SA. Participació immoble 25 %. 100 % dret de propietat.  
4. Referència 2208209VS1556T0153NK, situada al carrer de Sant Cristòfor, 2, Es:S Pl:UE Pt:04, participació immoble 25 %, titularitat Ann Escrig Norma 50 % dret de propietat i Juan Escrig 50 % dret de propietat.  
La present ordre d'edificació implica per si mateixa la inclusió en el Registre Municipal de Solars i Edificis a Rehabilitar; amb efectes merament declaratius i de publicitat, és a dir, qualsevol persona pot consultar el Registre i, per tant, tindre coneixement de l'ordre d'edificació que pesa sobre la propietat.  
En la inscripció en el Registre Municipal de Solars i Edificis a Rehabilitar es faran constar les circumstàncies abans esmentades relatives a aquest solar.  
  
Segon. Notificar als propietaris i altres titulars de drets reals, els quals, en el termini de dos mesos comptats des de la notificació, podran optar per:  
1. Realitzar les al·legacions que tinguen per convenients.  
2. Comprometre's a sol·licitar llicència en un termini màxim addicional i improrrogable d'altres dos mesos i efectivament a edificar, i atorgar una fiança del 5 % del cost de les obres mitjançant la presentació del preceptiu projecte bàsic d'edificació.  
3. Manifestar la voluntat d'adherir-se al règim concertat amb el promotor que siga seleccionat en pública concurrència en el règim de substitució forçosa regulat en el TRLOTUP, en la modalitat de pagament de parts de l'edificació en règim de propietat horitzontal, això sense procedir a la declaració d'incompliment.  
  
Tercer. Sotmetre la present ordre a informació pública pel termini d'un mes mitjançant anunci en el DOGV i en un periòdic de la província d'àmplia difusió.  
L'expedient està a la disposició de les persones interessades per a la seua consulta en l'Àrea d'Urbanisme de l'Ajuntament de la Vila Joiosa situada al carrer de Cristóbal Galiana, 2.  
  
Quart. Advertir que en el cas que no sol·liciten llicència i efectivament construïsquen o s'adherisquen a l'execució concertada, o si els informes tècnics i jurídics municipals impediren la concessió de la llicència, el procediment de declaració d'incompliment continuarà amb les següents conseqüències de conformitat amb l'article 194.5.b del TRLOTUP, que amb caràcter general són els següents:  
1r. La inscripció en el Registre Municipal de Solars i Edificis a Rehabilitar.  
2n. Minoració de l'aprofitament fins a un 50 % de conformitat amb les previsions de l'art. 109.4 del TRLOTUP.  
3r. Es triarà el règim d'edificació forçosa mitjançant substitució forçosa, venda forçosa o expropiació forçosa, segons convinga als interessos públics.  
4t. Comunicació al Registre de la Propietat.  
  
Cinqué. Als efectes previstos en els articles 179 i 194.3 del TRLOTUP, i una vegada notificats els propietaris, es procedirà a la inscripció de l'immoble en el Registre Municipal de Solars i Edificis a Rehabilitar, i a la comunicació de la present resolució al Registre de la Propietat.  
  
  
La Vila Joiosa, 14 de gener de 2022.- L'alcalde: Andrés Verdú Reus.